**P R E D B E Ž N Á I N F O R M Á C I A**

**(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)**

**1. Pripravovaný právny predpis:**

Návrh vyhlášky Ministerstva školstva, vedy, výskumu a športu Slovenskej republiky, ktorou sa mení a dopĺňa vyhláška Ministerstva školstva Slovenskej republiky č. 614/2002 Z. z. o kreditovom systéme štúdia.

**2. Základné ciele právnej úpravy**

V súlade s odporúčaním RADY č. 2017/C 189/03 týkajúce sa európskeho kvalifikačného rámca pre celoživotné vzdelávanie, ktorým sa zrušuje odporúčanie Európskeho parlamentu a Rady z 23. apríla 2008 o vytvorení európskeho kvalifikačného rámca pre celoživotné vzdelávanie. V dodatku k diplomu sa výslovne dopĺňa požiadavka, aby vysoké školy uvádzali získanú úroveň kvalifikácie podľa Európskeho kvalifikačného rámca a Slovenského kvalifikačného rámca.

**3. Zhodnotenie súčasného stavu:**

Súčasné znenie vyhlášky neupravuje povinnosť vysokých škôl uvádzať absolventom získanú úroveň kvalifikácie podľa Európskeho kvalifikačného rámca a Slovenského kvalifikačného rámca.

**4. Spôsob zapojenia verejnosti do prípravy právneho predpisu:**

Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.

Lehota na vyjadrenie je do 9.10.2018

Kontaktné údaje:

Ministerstvo školstva, vedy, výskumu a športu Slovenskej republiky

sekcia legislatívno-právna

Stromová 1

813 30 Bratislava

email: sekretariat.slp@minedu.sk

**5. Predpokladaný termín začatia pripomienkového konania:**

Október 2018